open-index/open-wikipedia-markdown huggingface dataset:
Kanala (täsmennyssivu)

**Kanala** voi tarkoittaa seuraavia:

* kanala, siipikarjan kasvatuksessa käytettävä tila
* Kanala, kylä Halsuassa
* Kanala, kylä Kivennavalla luovutetulla alueella
* Kanala, kylä Lammilla
* Kanalanmäki, kylä Pihtiputaalla

## Sukunimi
* Kari Kanala (s. 1967), suomalainen pappi ja julkisuuden henkilö
* Mikko Kanala (s. 1992), suomalainen pesäpalloilija.
Karl Ottelin

**Karl Eino Ottelin** (29. elokuuta 1865 Kauhajoki – 4. kesäkuuta 1930 Vaasa) oli suomalainen lääninsihteeri, joka toimi RKP:n kansanedustajana Vaasan läänin eteläisestä vaalipiiristä 1917–1919. 

Ottelin syntyi Kauhajoella Fredrik Napoleon Ottelinin ja Amalia Josefina Henriette Limónin pojaksi. Hän kirjoitti ylioppilaaksi vuonna 1886 ja tuli varatuomariksi vuonna 1905. Hän meni vuonna 1896 naimisiin Emilia Starcken kanssa ja sai laamannin arvon kansanedustajuutensa jälkeen 1920. Eduskunnassa Ottelin toimi maatalousvaliokunnassa ja valtiovarainvaliokunnassa. 

Ottelin kuoli Vaasassa 64 vuoden iässä.

## Aiheesta muualla
*
Asikkalan kirjasto

**Asikkalan kirjasto** on Asikkalan keskustaajamassa Vääksyssä sijaitseva kirjasto. Asikkalan kirjasto kuuluu Päijät-Hämeen Lastukirjastoihin. 

## Kirjastorakennus
### Yleistä

Kirjasto muutti nykyisiin tiloihinsa syksyllä 2004. Rakennuksessa toimi aiemmin Vääksyn ammattikoulu, ja siellä opiskeltiin veneen  rakennusta. Uuden kirjaston suunnittelusta vastasi Arkkitehtuuritoimisto Kari Järvinen. 

Rakennuksen entinen käyttötarkoitus haluttiin jättää näkyviin, ja siksi muun muassa vanha hallinosturi säilytettiin. Se riiputtaa nyt samassa hallissa rakennettua puuvenettä. Kirjastotiskikin näytti aiemmin veneeltä ja samoin parven pyöreä ikkuna sekä kattopurjeet vievät ajatukset vesille. Ulkona olevaan kivipuutarhaan on upotettu puuveneen hylky. Vene on aiemmin kuulunut näyttelijä Joel Rinteelle. 

#### Köpötit

Kirjaston katossa on kaksi isoa Köpöttiä. Köpöttien isä on Asikkalasta kotoisin oleva kuvataiteilija Ossi Pirkonen. Köpötit syntyivät alun perin Helsingin designpääkaupunkivuoteen liittyneen projektin yhteydessä ja olivat esillä Kampin kauppakeskuksessa. Projektin päätyttyä kotia vaille jääneet Köpötit majoitettiin vuonna 2013 kirjastoon ilahduttamaan ihmisiä.

## Lähteet

## Aiheesta muualla
*Mattila, Vuokko: *Kansanvalistusaate ja Asikkalan kirjaston synty*, pro gradu-tutkielma, Tampereen yliopisto 1999.
Vib-Ribbon

**Vib-Ribbon** on NanaOn-Shan kehittämä ja Sony Computer Entertainmentin julkaisema rytmipeli. Peli on julkaistu vuonna  PlayStationille.

Peli julkaistiin ensiksi Japanissa ja sen jälkeen Euroopassa, mutta ei Pohjois-Amerikassa ennen kuin se julkaistiin ladattavana PlayStation 3:lle 15 vuotta myöhemmin. Pelin on suunnitellut Masaya Matsuura.

## Pelaaminen
Pelaaja ohjaa jänistä nimeltä Vibri, joka esitetään yksinkertaisella viivapiirroksella. Pelaajana tehtävänä on ohjata Vibriä esteiden ohi painamalla oikeaa näppäintä oikeassa kohdassa. Esteet ilmaantuvat musiikin tahdissa ja erikoisuutena pelaaja voi käyttää omia musiikkilevyjään konsolissa: peli on riittävän pieni jotta sitä voi pelata konsolin muistista ja vaihtaa levyä.

## Vastaanotto
Peli sai GameSpotin arvostelussa arvosanaksi 7/10. Arvostelussa mainittiin pelin yksinkertaiset viivagrafiikat, jotka eivät ole haastavia pelikonsolin laitteistolle, mutta jotka antavat yksilöllisen tyylin ja ovat hyvin animoituja.

## Lähteet

## Aiheesta muualla
* 
* Vib-Ribbonin viralliset kotisivut  Flash:      HTML:
Twilight (yhtye)

**Twilight** on yhdysvaltalainen black metal -yhtye. Yhtye perustettiin vuonna 2005 ja julkaisi samaisena vuonna debyyttialbuminsa. Yhtyeen pääjäseniin kuuluu Leviathanin Wrest, Nachtmystiumin Blake Judd ja Kriegin Imperial. Yhtyeessä on vieraillut useita sessiojäseniä mm. Draugarista, Xasthurista, Isis'stä, The Atlas Mothista ja Minskistä.

Twilightin musiikkissa on vaikutteita miltei kaikista yllä mainituista yhtyeistä sekä progressiivisesta, psykedeelisestä ja kokeellisesta musiikista. 

## Diskografia
### Studioalbumit
* *Twilight* (2005)
* *Monument to Time End *(2010)
* *III: Beneath Trident's Tomb* (2014)
* *Trident Death Rattle* (2018)

## Aiheesta muualla
* 
* 
*  (epävirallinen)
Atamon

**Atamon** on natriumbentsoaatista ja bentsoehaposta valmistettu hajuton ja mauton säilöntäaine. Sitä käytetään kotitalouksissa ehkäisemään vähäsokeristen ja sokeroimattomien marja-, hedelmä- ja etikkasäilykkeiden käymistä ja homehtumista. Sokeroitujen säilykkeiden osalta Atamonin sanotaan vähentävän sokerin tarvetta, kun sokeria ei tarvita säilymisen varmistamiseksi vaan ainoastaan makeuttajana.

Atamon tuli Suomen markkinoille vuonna 1937. 1950-luvun alussa, jolloin jääkaappi oli vielä harvinaisuus, sen mainostettiin sopivan myös maidon säilyvyyden parantamiseen. 

Atamonia valmistettiin aikoinaan Viertolan saippua- ja pesuainetehtaassa Tikkurilan länsipuolella. Tuotemerkin omistaa nykyisin tanskalainen yritys Haugen Gruppen.

## Lähteet

## Aiheesta muualla
*Atamon säilöntäaine . Haugen Gruppen
Valkiaisjärvi (Liminka)

**Valkiaisjärvi** on Temmesjoen vesistöalueeseen kuuluva järvi Limingan kunnan alueella. Se sijaitsee Tyrnävänjoen yläjuoksun eteläpuolella, Muhoksen kunnassa sijaitsevasta Kylmälänkylästä noin kuusi kilometriä etelälounaaseen. Järven pinta-ala on 45,8 hehtaaria, pituus 1&nbsp;100 metriä ja leveys 500 metriä. Valkiaisjärvi laskee vetensä ojia ja soita pitkin Tyrnävänjokeen. Järvellä ei ole kartan mukaan saaria. Rantaviivaa sillä on 3,6 kilometriä. Valkiaisjärvelle on rakennettu neljä vapaa-ajan kiinteistöä, ja sen rannat ovat soista metsämaata.

## Lähteet
I Brought You My Bullets, You Brought Me Your Love

**I Brought You My Bullets, You Brought Me Your Love** on My Chemical Romance -yhtyeen debyyttialbumi.

## Kappaleet

## Singlet
*"Honey, This Mirror Isn't Big Enough for the Two of Us"
*"Vampires Will Never Hurt You"
*"Headfirst for Halos"
*"Our Lady of Sorrows"

## Kokoonpano
*Gerard Way – laulu
*Ray Toro – kitara, taustalaulu
*Frank Iero – rytmikitara, taustalaulu
*Mikey Way – basso
*Matt Pelissier – rummut
Peter Budaj

**Peter Budaj** (s. 18. syyskuuta 1982 Banská Bystrica, Tšekkoslovakia) on slovakialainen entinen jääkiekkomaalivahti. Hän pelasi urallaan 13 kautta NHL-liigassa edustaen Colorado Avalanchea, Montreal Canadiensia, Tampa Bay Lightningia ja Los Angeles Kingsiä. Lisäksi hän edusti Slovakian maajoukkuetta kaksissa maailmanmestaruuskisoissa ja kolmissa talviolympialaisissa.

## Ura
Budaj pelasi kausilla 1999–2002 OHL-seura Toronto St. Michael’s Majorsissa.  Budaj oli Colorado Avalanchen toisen kierroksen varaus sijalla 63. Kesällä 2002 hän teki Avalanchen kanssa kolmen vuoden sopimuksen, ja pelipaikka löytyi denveriläisjoukkueen farmiseurasta Hershey Bearsista, jossa Budaj pelasi kaudet 2002–2005. Kesällä 2005 hän solmi jatkosopimuksen Avalanchen kanssa ja pääsi aloittamaan kauden joukkueen kakkosmaalivahtina. Ensimmäisen NHL-kautensa aikana Budaj pelasi 34 ottelua torjuntaprosentilla 90. Hän edusti Slovakiaa Torinon olympialaisissa vuonna 2006 pelaten kolme ottelua. Kesällä 2006 Budaj’n kanssa solmittiin kolmevuotinen jatkosopimus. 

Kaudella  Budaj pelasi 57 ottelua. Joulukuun puolivälissä hänestä tuli joukkueen ykkösmaalivahti. Hän pelasi erinomaisen loppukauden ja maaliskuussa Budaj valittiin yhdeksi kuukauden kolmesta tähtipelaajasta. Kaudella  Budaj ei kuitenkaan pystynyt pitämään ykkösmaalivahdin paikkaa vaan hyvin pelannut José Théodore sysäsi slovakin vaihtopenkille ja aloitti kaikki Avalanchen pudotuspeliottelut.

Kaudella  Budaj’lle oli pedattuna ykkösvahdin paikka, mutta ailahtelevuutensa vuoksi hän ei pystynyt ansaitsemaan valmentaja Tony Granaton eikä kanssapelaajiensa täyttä luottamusta. Vaikka kausi meni alle odotusten, Avalanche teki kesällä 2009 Budaj’n kanssa yhden vuoden jatkosopimuksen. Kaudella  Budaj pelasi vain 15 ottelua. Kausi  meni Avalanchelta ja Budaj’lta heikosti. Budaj pelasi 45 ottelua ja hävisi niistä 21 päästäen 3,20 maalia ottelua kohden.

Heinäkuussa 2011 Budaj teki kaksivuotisen sopimuksen Montreal Canadiensin kanssa. Kaudella  hän pelasi 17 ottelua ja kaudella  vain 13 ottelua. Sopimusta jatkettiin kahdella vuodella keväällä 2013.

Budaj lopetti uransa kauden  jälkeen.

## Muuta
Budaj on hyvin harras uskovainen. Tästä kertoo se, että Budaj’n maskiin on maalattu TV-sarja Simpsonien perheen yli-uskovainen naapuri Ned Flanders, joka kantaa Slovakian värejä ja tunnusta. Kaudella  Budaj’n kypärässä oli toisella puolella kuva italialaisesta ratamoottoripyöräilijästä, Valentino Rossista. Kypärän takaosaan oli maalattu Ned Flanders, jonka kypärässä oli Slovakian lippu.

## Lähteet

## Aiheesta muualla
* 
* 
* Jatkoaika.com
* NHL.com
Kajaani (täsmennyssivu)

**Kajaani** tarkoittaa seuraavia asioita:

* Kajaani, kaupunki Suomessa
* ''Kajaani'', Kajaanissa vuosina 1922–1966 ilmestynyt sanomalehti
* Kajaani, Metso Automationin paperimassan mittauslaitteiden tuoteperhe
* Kajaanin lentoasema, lentoasema Paltaniemellä
* Kajaanin rautatieasema, rautatieasema Kajaanissa
* Kajaaninjoki, joki Suomessa
* Kajaani ja Kajaaninluoto, saari ja läheinen luoto Päijänteen Kotkatselällä Luhangan kunnassa
* Kajaani Oy, Kajaanissa toiminut metsäteollisuusyritys, nykyisin osa UPM-Kymmene-konsernia
* 1519 Kajaani, asteroidi
* S/S Kajaani I, hinaaja
* S/S Kajaani II, hinaaja
* S/S Kajaani III, hinaaja
* S/S Kajaani IV, hinaaja
* S/S Kajaani V, hinaaja
* S/S Kajaani VI, hinaaja
* Juhana Fredrik Kajaani (Cajan), suomalainen historioitsija, kirjailija ja pappi.
Cristiano Gimelli

**Cristiano Gimelli** (s. 15. helmikuuta 1982, Rooma) on italialainen jalkapalloilija, pelipaikaltaan keskuspuolustaja. Hän edustaa Italian Serie A:ssa pelaavaa SS Laziota. Hän on 185 cm pitkä ja painaa 78 kiloa. Hän aloitti uransa Albalongassa, siirtyi sieltä Guidoniaan, Ostia Mareen, Casale Monferratoon, Lazioon ensimmäisen kerran 2004, välillä Viterbeseen ja palasi Lazioon. 

## Lähteet
Taco

**Taco** [tako] on perinteinen meksikolainen ruoka, jossa maissista tai vehnästä tehty ohut leipä, tortilla, täytetään esimerkiksi lihalla, vihanneksilla ja kastikkeilla. Tacoa syödään käsin.

Meksikolaisen keittiön tacossa käytetään yleensä valkoisista maissijauhoista tehtyä tortillaa, jota tarjoillaan lämpimänä ja pehmeänä. Myös keltaisia, sinisiä tai punaisia jauhoja käytetään. Texmexkeittiön suosittu taco on tehty maissikuoresta eli keltaisista maissijauhoista tehdystä, kovaksi kuivatusta tortillasta. Meksikon pohjoisissa osissa tortilla on yleensä tehty vehnästä.


Carnitas.jpg|Tuoreesta tortillasta tehtyjä tacoja.
Taco (5076902674) (2).jpg|Texmextyylinen kovasta kuoresta tehty taco.
Frybread_taco.jpg|Uppopaistetusta leivästä valmistettu taco.


## Lähteet

## Aiheesta muualla
Juhani Laitala

**Aarne Juhani Laitala** (s. 4. heinäkuuta 1952 Haukipudas) on suomalainen näyttelijä. Hän on näytellyt Kansallisteatterissa vuodesta 1985.

Laitala opiskeli Suomen Teatterikoulussa vuosina 1969–1973. Hän on näytellyt Kansallisteatterin lisäksi KOM-teatterissa, Tampereen Komediateatterissa ja Ryhmäteatterissa sekä elokuvissa ja televisiosarjoissa.

Laitala muistetaan erityisesti roolistaan Ensio Raikkaana televisiosarjassa *[[Puhtaat valkeat lakanat]]*. Hän on näytellyt myös sarjoissa *[[Sydänten akatemia]]* (1998–1999), *[[Uutishuone]]* (2009) sekä *[[Uusi päivä (televisiosarja)|Uusi päivä]]* (2010–2012, 2014, 2015, 2018). Hän on myös näytellyt televisiosarjassa *[[Sipoon herttua (televisiosarja)|Sipoon herttua]]* (2018) Lisäksi hän toimi elokuvassa Narnia leijona Aslanin suomenkielisenä äänenä. Laitiala näytteli Artturi Yllön roolin elokuvassa ''Täällä Pohjantähden alla.''

Laitala sairastui koronaviruksen aiheuttamaan covid-19-tautiin 12. maaliskuuta 2020. Hän sai taudin Kansallisteatterista, jossa hän yhdessä Markku Huhtamon kanssa näytteli esityksessä *"Kaj meitä laulattaa"*. Laitala joutui useaksi viikoksi  sairaalahoitoon. Myös Laitalan vaimo sairastui koronaan, mutta hän sairasti sen lievänä. Sen sijaan Huhtamo joutui kolmeksi viikoksi tehohoitoon ja hänen vaimonsa Sirpa Huhtamo kuoli tautiin.

## Lähteet

## Aiheesta muualla
* 
*
Metyylibromidi

**Metyylibromidi** on orgaaninen yhdiste (orgaaninen halogeeni), joka on normaaliolosuhteissa (0 °C) olomuodoltaan väritön ja hajuton neste, mutta huoneenlämmössä (20 °C) kaasu. Sen kemiallinen kaava on CH3Br. Metyylibromidista käytetään myös nimitystä *bromometaani* tai *monobromimetaani*.

Metyylibromidin moolimassa on 94,95&nbsp;g/mol, sulamispiste −94&nbsp;°C ja kiehumispiste 4&nbsp;°C. Metyylibromidin suhteellinen tiheys nesteenä (0 °C) on 1,73&nbsp;g/cm3 (vesi = 1,0&nbsp;g/cm3) ja tiheys kaasuna (20 °C) 3,974 g/l. Aineen liukoisuus veteen (20 °C) on 1,5 ml/100 ml, itsesyttymislämpötila 537 °C ja CAS-numero 74-83-9.

Metyylibromidin käyttö ja sitä sisältävien tuotteiden markkinoille luovuttaminen on ollut kiellettyä Suomessa 1. tammikuuta 1999 lähtien (Valtioneuvoston päätös 2.4.1998 pykälä 6). Metyylibromidia on käytetty kaasuna ainakin Yhdysvalloissa tuholaistorjuntaan. Puupohjaisten pakkausmateriaalien käsittelyssä on käytetty metyylibromidia muun muassa mäntyankeroisen sekä sen levittäjäkuoriaisten tukkijäärien (*Monochamus*) ja niiden toukkien leviämisen estämiseen. Muita käyttökohteita ovat orgaaninen synteesi ja osana tulensammutusaineita.

## Ympäristö- ja terveysvaikutukset
Pitkäaikaisesta tai toistuvasta altistumisesta metyylibromidille voi seurata vaikutuksia hermostoon, munuaisiin, sydämeen, maksaan ja keuhkoihin.

Otsonikerroksen suojeluun liittyvässä Montrealin pöytäkirjassa on määritetty vähennysaikataulu, jonka puitteissa metyylibromidin käyttöä tulisi vähentää erilaisissa maissa.

## Lähteet

## Aiheesta muualla

* 
* Valtioneuvosto päätös 2.4.1998 otsonikerrosta heikentävistä aineista
* Tullin ja Kasvinsuojelun tarkastuskeskuksen ohje "Puisen pakkausmateriaalin tuontitarkastus"
* PubChem: Methyl bromide 
* Toxin and Toxin Target Database (T3DB): Bromomethane 
* Inchem: Methyl bromide CAS N°: 74-83-9 pdf
Merja Larivaara

**Merja Johanna Larivaara** (oik. Toivonen, s. 4. heinäkuuta 1964 Haukipudas) on suomalainen näyttelijä. Hän on tullut tunnetuksi useista elokuvista ja tv-sarjoista, minkä lisäksi hän on tehnyt pitkän uran Helsingin kaupunginteatterissa. Vuosina 2014–2019 hän näytteli Oulun kaupunginteatterissa. Hän palasi Helsingin kaupunginteatteriin näyttelijäksi vuonna 2020.

## Elämä

Larivaara on valmistunut Teatterikorkeakoulusta. Hän on näytellyt muun muassa Suomen Kansallisteatterissa ja Suomen Kansallisoopperassa. Vuonna 1995 hän alkoi näytellä Helsingin kaupunginteatterissa.

Larivaara sai Jussi-palkinnon parhaasta naispääosasta vuoden 1992 elokuvassa *[[Kaivo (elokuva)|Kaivo]]*. 

Lisäksi hän on esiintynyt useana vuonna Linnanmäen Peacock-teatterin revyy-esityksissä. Hän on myös toiminut ääninäyttelijänä, esimerkiksi Disneyn Tarzan-elokuvissa. Vuonna 2008 Larivaara nähtiin *[[Tanssii tähtien kanssa]]* -ohjelmassa.

Larivaara on naimisissa näyttelijä Kari-Pekka Toivosen kanssa, ja heillä on neljä lasta. He asuvat Porvoon saaristossa. Pariskunnan tytär Meeri Toivonen on myös näyttelijä.

Näyttelijän työn ohessa Larivaara on tullut tunnetuksi laulajana ja hanuristina, ja hän muun muassa esiintyi Kikka Laitisen kanssa Vexi Salmen 70-vuotisjuhlakonsertissa. 

Larivaara kävi Teatterikorkeakoulun Jouko Turkan toimiessa koulun rehtorina. *[[Helsingin Sanomat|Helsingin Sanomien]]* haastattelussa vuonna 2018 hän ruoti kovin sanoin vuonna 2016 kuolleen Turkan opetusmetodeja ja kuvasi niitä hyvin ahdistaviksi.

## Filmografia
### Elokuvat

### Tv-sarjat

### Dubbaukset

### Omana itsenään

## Lähteet

## Aiheesta muualla
* 
*
Saudia

**Saudi Arabian Airlines**  () on Saudi-Arabian kansallinen lentoyhtiö, joka operoi nimellä **Saudia**. Yhtiön  pääkonttori sijaitsee Jeddassa.
Saudia lentää lentojaan noin 70 eri kohteeseen Lähi-idässä, Afrikassa, Aasiassa, Euroopassa ja Pohjois-Amerikassa.

Kiireisintä aikaa Saudialle on pyhiinvaellus, jolloin paljon muslimeja tulee lentäen Mekkaan. Saudian kotikenttä on Kuningas Abdulazizin kansainvälinen lentoasema. Saudia on Arab Air Carriers Organizationin jäsen.

## Laivasto

Laivaston keski-ikä heinäkuussa 2022 on 7,9 vuotta. 

## Lähteet

## Aiheesta muualla

*Saudi Arabian Airlines
Veselin Topalov

**Veselin Aleksandrov Topalov** (, s. 15. maaliskuuta 1975 Ruse, Bulgaria) on bulgarialainen shakin suurmestari ja entinen Maailman shakkiliitto FIDE:n maailmanmestari. 

## Pelaajaura
Topalov oppi shakin isältään kahdeksanvuotiaana. Voitettuaan alle 14-vuotiaiden maailmanmestaruuden 1989 ja sijoituttuaan hopealle alle 16-vuotiaiden MM-turnauksessa 1990, hän sai suurmestarin arvon 1992. 

Maailmanmestaruuskilpailuissa hän pääsi 16 joukkoon 1999, puolivärieriin 2000 ja jälleen 16 joukkoon 2001. Vuonna 2004 Topalov eteni ennakkosuosikkina välieriin tuloksella 9,5/10, mutta hävisi tulevalle voittajalle Rustam Kasymdžanoville 2–4 (====00).

Vuosi 2005 oli Topalovin vuosi. Ensin jaettuaan voittoa Linaresissa Kasparovin kanssa ja voitettuaan M-Tel Masters -turnauksen Sofiassa, hän voitti lokakuussa San Luisissa, Argentiinassa järjestetyn FIDEn MM-turnauksen. Samalta vuodelta hän sai myös shakin Oscarin. Vuosina 2005–2006 hän vei nimiinsä monia huipputurnauksia, joihin hän osallistui.

Topalov pelasi perinteistä shakin maailmanmestaria Vladimir Kramnikia vastaan 12 pelin ottelun 2006. Varsinaiset pelit päättyivät tasan 6–6 ja Kramnik voitti jatkopeleissä 2,5–1,5.

Helmikuussa 2009 Topalov voitti MM-ehdokasottelun amerikkalaista Gata Kamskia vastaan. Ottelu pelattiin Sofiassa, Bulgariassa. Ottelun tarkoitus oli valita haastaja maailmanmestari Viswanathan Anandille, jota vastaan Topalov pelasi maailmanmestaruudesta huhti–toukokuussa 2010. Topalov hävisi ottelun pistein 6½–5½, joten Anand säilytti mestaruustittelinsä. 

Vuoden 2011 MM-ehdokasotteluissa Topalov karsiutui ensimmäisellä kierroksella kohdattuaan jälleen Kamskin, joka meni jatkoon pistein 2½–1½.

Topalovin valmentaja ja manageri on kansainvälinen mestari Silvio Danailov.

## Tunnustukset
*Shakin Oscar: 2005
## Tärkeimpiä turnausmenestyksiä

## Ottelut
*MM-ottelu Kramnik–Topalov, Elista 2006 8,5–7,5 (Kramnik voitti)
*MM-ehdokasottelu Topalov–Kamski, Sofia 2009 4,5-2,5 (Topalov voitti)
*MM-ottelu Anand–Topalov, Sofia 2010 6,5–5,5 (Anand voitti)

## Lähteet

## Aiheesta muualla

*
*
Mustasaaren kirkko

**Mustasaaren kirkko** () on kirkkorakennus Vanhassa Vaasassa. Rakennuksen suunnitteli arkkitehti Carl Fredrik Adelcrantz ja se rakennettiin alun perin Vaasan hovioikeuden taloksi. Vuonna 1852 tapahtuneen Vaasan palon jälkeen rakennus muutettiin Mustasaaren seurakunnan kirkoksi.

## Rakennushistoria
Hovioikeuden uuden talon rakennustyöt aloitettiin vuonna 1776 ja saatiin päätökseen kymmenen vuotta myöhemmin 1786, jolloin se vihittiin käyttöönsä. Tyyliltään rakennus edustaa varhaiskustavilaisuutta, jonka merkittävin edustaja se on Suomessa.

Vuonna 1852 Vaasa paloi lähes kokonaan, minkä vuoksi Vaasan kaupungin keskusta päätettiin siirtää lähemmäs rannikkoa, noin seitsemän kilometriä luoteeseen. Hovioikeuden talona toiminut rakennus oli yksi harvoista tulipalossa säilyneistä. Palossa tuhoutui muun muassa keskiaikainen Pyhän Marian kirkko, joka oli toiminut vaasalaisten pyhäkkönä siihen asti.

Uuteen Vaasaan rakennettiin Pyhän kolminaisuuden kirkko ja myös Vaasan hovioikeus sai uuden talon. Rakennus seisoi nyt käyttämättömänä ja koska Vaasan maalaiskunta oli edelleen ilman kirkkoa, keisari päätti lahjoittaa sen seurakunnalle, kirkoksi muutettavaksi. Muutostyön suunnitteli Vaasan lääninarkkitehti C. A. Setterberg. Rakennuksen julkisivu jätettiin ennalleen, mutta sisältä se rakennettiin täysin uudelleen purkamalla seiniä ja tekemällä sisäkatto holvimaiseksi. Setterberg suunnitteli myös erillisen kellotapulin, jossa käytettiin tiiliä Pyhän Marian kirkon romahtaneesta holvista. Myös yksi kellotapulin kolmesta kellosta on valettu Pyhän Marian kirkon vanhoista kelloista. Muutostyöt tehtiin vuosina 1862–1863, minkä jälkeen rakennus vihittiin Mustasaaren kirkoksi.

## Sisustus
Mustasaaren kirkon alttaritauluista toinen, joka esittää Jeesusta Getsemanessa, on pelastettu vanhasta kirkosta. Myös 1700-luvun kattokruunut, ehtoollishopeat ja keskiaikainen messukaapu saatiin pelastettua uuteen kirkkoon.

Kirkon ensimmäiset urut olivat valkjärveläisen Th. Buchertin rakentamat 21-äänikertaiset urut, jotka valmistuivat kirkon vihkimistilaisuuteen. Urut uudistettiin 25-äänikertaisiksi vuonna 1914. Nykyisin käytössä olevat 34-äänikertaiset urut vihittiin käyttöön vuonna 1972. Urut rakensi ruotsalainen Grönlundin urkurakentamo, urkufasadi on Buchertin alkuperäinen vuodelta 1863. Kirkossa on tilaa lähes 900 hengelle. Vuonna 1987 Mustasaaren kirkolle tehtiin laaja, entisöivä peruskorjaus.

## Kuvia

Tiedosto:Mustasaari church 03.jpg|Kellotapuli.
Tiedosto:Mustasaari church 08.jpg|Eteläinen siipirakennus, kirkko ja kellotorni.
Tiedosto:Mustasaaren kirkko sisältä (2).jpg|Kirkkosali.
Tiedosto:Korsholm altarpiece 20080801.jpg|Alttari.
Tiedosto:Mustasaaren kirkon urut (1).jpg|Urut.
Tiedosto:Mustasaaren kirkon urut (2).jpg|alt=|Urkujen soittopöytä.
Tiedosto:Mustasaaren kirkon kuoriurut.jpg|Kuoriurut.
Tiedosto:Mustasaaren sankarihaudat 1.JPG|Mustasaaren sankarihaudat.


## Lähteet
* Vaasan matkailuportaali – Mustasaaren kirkko

### Viitteet

## Aiheesta muualla

* 
* Mustasaaren kirkon urut Sibelius-Akatemian sivustolla
Uudenkaarlepyyn kirkko

**Uudenkaarlepyyn kirkko** on kirkkorakennus Uudessakaarlepyyssä, Pohjanmaan maakunnassa. Se on pyhitetty pyhälle Birgitalle. Kirkko vihittiin käyttöön vuonna 1708, mutta sen saarnastuoli ja alttari valmistuivat vasta 1750-luvulla. Kirkon on suunnitellut asessori Elias Brenner. Alttaritaulun on maalannut ruotsalainen maalari Daniel Hjulström, joka on myös koristellut sisäkattojen holvit ja ikkunoita ympäröivät draperiat. Holvissa on kuvattuna pilvien ja pasuunaenkelien keskellä kuningas Fredrik I:n monogrammi ja teksti ”Anno 1749 Vivat Frideric”. Kirkossa on yhdet Suomen vanhimmista uruista. Kahdeksanäänikertaiset urut on rakentanut Anders Teliin vuonna 1768. Kirkon vieressä oleva pohjalainen renessanssitapuli on rakennettu vuonna 1702.

Kirkkorakennus on puinen päätytornillinen pitkäkirkko. Lapuanjokeen kuvastuva Uudenkaarlepyyn kirkko on suurin Suomen vanhimmista puukirkoista. Kaunis maalauskoristelu ja arvokas esineistö kuvastavat 1700-luvun porvariston ihanteita kotikirkkonsa kaunistamisessa.

1880-luvun aikoihin kirkkoa alettiin pitää liian pimeänä ja enkelikuvia liian lapsellisina. Seinät maalattiin silloin valkeiksi, jolloin osa maalauksista hävisi, mutta kattomaalaukset säästyivät. Alexandra Såltinilta tilattiin uusi alttaritaulu, joka esittää Kristuksen kirkastumista. Se oli alttaritauluna 30 vuotta, mutta vuoden 1928 korjauksessa se siirrettiin eteläiseen päätyyn ja vanha alttaritaulu otettiin taas esille. Samalla seinät kunnostettiin entiselleen. Uudempia kuvia kirkossa ovat kuorin lasimaalaukset. Ne on maalannut Lennart Segerstråle vuonna 1940.

## Lähteet

## Aiheesta muualla
Elinikäinen senaattori

**Elinikäinen senaattori** on senaatin jäsen, joka on nimitetty virkaan loppuiäkseen. Elinikäisiä senaattoreita on tällä hetkellä Italiassa. 

## Italiassa
Italiassa presidentti voi nimittää kansalaisen elinikäiseksi senaattoriksi (ita. *senatore a vita*) erityisistä isänmaan hyväksi kohdistuneista suurista ansioista. Tällaisia voivat olla yhteiskunnalliset, tieteelliset, taiteelliset tai kirjalliset ansiot. Tämän lisäksi entiset tasavallan presidentit ovat suoraan perustuslain nojalla elinikäisiä senaattoreita (ita. *senatore di diritto e a vita*).

Elinikäisen senaattorin nimi ja asema pysyy senaatin vaihdoksista huolimatta tai vaikka senaatti päätettäisiin hajottaa. Muutoin elinikäisellä senaattorilla on samat oikeudet ja velvollisuudet kuin vaaleissa valituilla senaattoreilla. 

Oscar Luigi Scalfaroa lukuun ottamatta kaikki Italian presidentit ovat nimittäneet vähintään yhden elinikäisen senaattorin. Eniten nimityksiä presidenttikaudellaan teki Luigi Einaudi. 

Jos elinikäinen senaattori valitaan tasavallan presidentiksi, hän lakkaa olemasta senaattori presidentintoimensa ajaksi, jonka jälkeen hänestä tulee jälleen elinikäinen senaattori entisenä presidenttinä.

### Luettelo Italian elinikäisistä senaattoreista

Vuoden 2018 joulukuussa Italiassa oli kuusi elinikäistä senaattoria, joista viisi oli presidentin nimittämiä ja yksi (Giorgio Napolitano) entinen tasavallan presidentti. Heidän nimensä esitetään tummennettuina seuraavalla listalla, joka sisältää Italian historian kaikki elinikäisiksi senaattoreiksi nimitetyt henkilöt tammikuuhun 2015 asti.

## Muualla
* **[[Kanada]]ssa** oli aiemmin mahdollisuus nousta elinikäiseksi senaattoriksi. Vuodesta 1965 lähtien perustuslaissa on kuitenkin säädetty, että senaattorin on vetäydyttävä viimeistään, kun hän täyttää 75 vuotta.
* Useissa **[[Etelä-Amerikka|Etelä-Amerikan]]** maissa on aiemmin ollut tapana nimittää entiset presidentit senaattoreiksi eliniäkseen. Tällaisen mahdollisuuden tarjoaa yhä Paraguayn perustuslaki, vaikkakin tällaisilla senaattoreilla ei ole äänioikeutta.
* **[[Ranska]]n** senaatti koostui kolmannen tasavallan alkuaikoina 300 jäsenestä, joista 75 olivat elinikäisiä. Käytäntö oli olemassa vuodesta 1875, mutta vuodesta 1884 lähtien elinikäiseksi senaattoriksi nimittäminen ei ollut mahdollista. Aiemmin elinikäisiksi senaattoreiksi nimitetyt kuitenkin saivat pitää asemansa. Viimeinen elinikäinen senaattori oli Émile Deshayes de Marcère, joka kuoli 1918. Kaikkiaan Ranskassa oli 116 elinikäistä senaattoria.

## Lähteet
Ole-Kristian Tollefsen

**Ole-Kristian Tollefsen** (s. 29. maaliskuuta 1984 Oslo, Norja) on norjalainen uransa päättänyt jääkiekkopuolustaja. Hän edusti viimeksi kaudella 2016–2017 Elitserienin Färjestadia. Tollefsen on hyvin fyysinen pelaaja ja on kerännyt neljällä eri kaudella yli 100 jäähyminuuttia.

## Ura
Tollefsen pelasi ensimmäiset miesten pelinsä jo 16-vuotiaana Norjan Elitserienissä, Lillehammer IHK:n riveissä kaudella 2000–2001, mutta ensimmäisen täyden kauden seuraavalla kaudella. Kesällä 2002 Columbus Blue Jackets varasi Tollefsenin kolmannella kierroksella . Hän pelasi vuodet 2002–2004 WHL-juniorisarjan Brandon Wheat Kingsissä.

Kesällä 2004 Columbus teki kolmen vuoden tulokassopimuksen Tollefsenin kanssa. Kauden 2004–2005 hän pelasi vielä Columbuksen farmijoukkueessa AHL:n Syracuse Crunchissa, mutta kaudella 2005–2006 hän pääsi pelaamaan viisi ottelua myös Columbuksessa NHL:ssä. Seuraavat kolme kautta Tollefsen pelasi vakituisesti Columbuksen NHL-kokoonpanossa. Kaudella 2008–2009 Tollefsen ei pystynyt pelaamaan kuitenkaan kuin 19 ottelua loukkaantumisten takia. Maaliskuussa 2009 hänen polvensa leikattiin. Tollefsen siirtyi kesällä 2010 Philadelphia Flyersiin, jonka kanssa teki vuoden sopimuksen.

Loukkaantumiset vaivasivat Tollefsenia edelleen kaudella 2009–2010. Philadelphia kauppasi hänet ja viidennen kierroksen varausoikeuden () helmikuussa 2010 Detroit Red Wingsiin vaihdossa Ville Leinoon. Tollefsen pelasi alkukauden aikana vain 18 ottelua. Loppukaudella hän ei päässyt pelaamaan NHL:ssä, vaan pelasi Red Wingsin farmijoukkueessa AHL:n Grand Rapids Griffinsissä. Kaudeksi 2010–2011 Tollefsen siirtyi Elitserienin Modoon.

Tollefsen pelasi Modossa kaksi kautta. Ensimmäisellä kaudellaan hän teki vain kolme pistettä, mutta toisella kaudella pisteitä tuli 11. Tollefsen oli myös kaudella 2011–2012 Modon kapteeni. Kaudeksi 2012–2013 hän siirtyi 2+1-vuotisella sopimuksella Färjestadiin, joka etsi Jonas Frögrenin korvaavaa puolustavaa puolustajaa. 

## Maajoukkue
Tollefsen on pelannut kolmet alle 20-vuotiaiden MM-kilpailut ja kahdet miesten MM-kilpailut, kaikki 1. divisioonassa.

Hän oli mukana myös Vancouverin olympialaisissa 2010. Olympialaisten ottelussa Slovakiaa vastaan hän taklasi Ľuboš Bartečkoa päähän, jolloin Bartečko kaatui ja löi takaraivonsa jäähän. Bartečkon päähän tuli verta vuotava haava ja hän menetti tajuntansa. Tollefsen sai myöhemmin Kansainväliseltä jääkiekkoliitolta kolmen kansainvälisen ottelun pelikiellon.

## Tilastoja

## Lähteet
F. Sherwood Rowland

**Franklin Sherwood Rowland** (28. kesäkuuta 1927 Delaware, Ohio – 10. maaliskuuta 2012) oli yhdysvaltalainen kemisti. Hän sai Nobelin kemianpalkinnon 1995 yhdessä Mario J. Molinan ja Paul J. Crutzenin kanssa ilmakehän kemiallisista tutkimuksista, erityisesti otsonin muodostumisen ja hajoamisen tutkimuksesta.

Rowlandin isä oli matematiikan professori Ohio Wesleyan Universityssä. Nopeutetun koulutuksen ansiosta Rowland valmistui lukiosta hieman ennen kuusitoistavuotispäiväänsä vuonna 1943. Hän ei voinut liittyä asevoimiin nuoren ikänsä vuoksi, joten Rowland siirtyi yliopistoon opiskelemaan. Toisen maailmansodan ollessa käynnissä juuri tuolloin ei yliopistoa opiskellut montakaan miestä hänen lisäkseen. Vuonna 1945 Rowland lähti suorittamaan asepalvelusta, mutta sota ehti loppua ennen kuin hän oli läpäissyt peruskoulutuksen. Tohtorin tutkintoa suorittamaan Rowland pyrki Chicagon yliopistoon jatko-opiskelijaksi. Jokaiselle aloittavalle jatko-opiskelijalle nimettiin tuutori ja Rowlandin tuutoriksi osui sattumalta nobelisti Williard F. Libby. Muita Rowlandia opettaneita joko jo Nobelin palkinnon saaneita tai tulevaisuudessa saavia henkilöitä Chicagon yliopistossa olivat Enrico Fermi, Harold Clayton Urey, Henry Taube, ja Maria Goeppert Mayer.

Opiskeluaikanaan Rowland tapasi Joan Lundbergin, joka myös valmistui Chicagon yliopistosta. He menivät naimisiin kesäkuussa 1952 ja elokuussa samana vuonna Rowland sai väitöskirjansa valmiiksi. Perheeseen syntyi kaksi lasta, Ingrid ja Jeffrey.

Rowlandin saatua täyden professuurin Kansasin yliopistossa hän siirtyi vuonna 1964 Kalifornian yliopiston uudelle Irvinen kampukselle kemian professoriksi. Kuultuaan tammikuussa 1972 James Lovelockin esitelmän CFC-yhdisteistä Rowland alkoi pohtia mitä yhdisteille tapahtuu ilmakehässä. Mario Molina liittyi tutkimusryhmään myöhemmin samana vuonna ja yhdessä he alkoivat tutkia yhdisteiden kiertoa luonnossa. Kolmessa kuukaudessa he ymmärsivät, että kyseessä ei ollut pelkkä mielenkiintoinen tieteellinen ongelma vaan vakava uhka ympäristölle otsonikadon muodossa.

Molina ja Rowland julkaisivat tuloksensa Naturessa 1974. Tuloksiin suhtauduttiin aluksi epäillen, mutta myöhemmin selvisi, että todellisuudessa tuho on jopa pahempi kuin Molina ja Rowland olivat arvioineet.

## Lähteet

## Aiheesta muualla
* Nobelprize.org F. Sherwood Rowlandin omaelämäkerta
Pyhän Martin kirkko (Maarianhamina)

**Pyhän Martin kirkko** () on kirkkorakennus Maarianhaminan pohjoisosassa, Hindersbölen kaupunginosassa. Se on valmistunut vuonna 1969, ja sen suunnittelusta ovat vastanneet maarianhaminalaiset arkkitehdit Stig ja Myrielle Svahnström. 

Kirkossa on 145-paikkaisen kirkkosalin lisäksi 45-paikkainen seurakuntasali.

## Lähteet
Geostrofinen tuuli

**Geostrofinen tuuli** on laskennallinen yksinkertaistus, jota käytetään meteorologiassa. Tuulen sanotaan olevan geostrofisessa tasapainossa, kun Coriolis-ilmiö vaikuttaa vastakkaiseen suuntaan ja yhtä voimakkaana kuin paine-erovoima. Tällöin tuulen suunta on isobaarien eli ilmanpaineen samanarvonviivojen suuntainen.

Todellisen ilmakehän tuuli lähestyy geostrofista tuulta ilmakehän rajakerroksen yläpuolella eli muutaman kilometrin korkeudessa, missä kitkan vaikutus ei tunnu. 

## Lähteet

## Aiheesta muualla
*Suomen tuuliatlas: Geostrofinen tuuli 
*[University of Illinois at Urbana-Champaign: Geostrophic Wind](http://ww2010.atmos.uiuc.edu/(Gh)/guides/mtr/fw/geos.rxml)
Oljokminskin ulus

**Oljokminskin ulus** eli **Oljokminskin piiri** (, ) on paikallinen itsehallintoalue Sahan tasavallan eteläosassa Lenan yläjuoksun ja tähän laskevan Oljokman ympärillä. Se rajoittuu luoteessa Suntarin, pohjoisessa Verhneviljuiskin, Gornyin ja Hangalassin, idässä Aldanin ja kaakossa Nerjungrin piireihin (uluseihin), etelässä Taka-Baikalian aluepiiriin ja Irkutskin alueeseen, sekä lännessä Lenskin piiriin.

Oljokminskin piirin hallinnollinen keskus on Oljokminskin kaupunki. Piirissä alueella on 24 kuntatason hallintoyksikköä: yksi kaupunki, kaksi taajamaa ja 21 naslegia (maalaiskuntaa). Näissä hallintoyksiköissä on yhteensä 65 asutuskeskusta. Piirin pinta-ala on 166&nbsp;700 km²; vuonna 1995 sen asukasluku oli 31 700.

Oljokminskin piirin alueella harjoitetaan maanviljelyä, nautakarjan-, hevosten- ja poronkasvatusta sekä metsästystä. Piiri on perustettu vuonna 1930.

## Lähteet

## Aiheesta muualla
*Piirin kartta
*Piirin kuvaus Sahan tasavallan portaalissa 
*Piirin historia ja kuvaus Sahan tasavallan portaalissa
Janice Dickinson

**Janice Doreen Dickinson** (s. 15. helmikuuta 1955)on yhdysvaltalainen näyttelijä, entinen huippumalli, muotivalokuvaaja, kirjailija ja malliagentti.

Dickinson syntyi Brooklynissä, New Yorkissa vanhemmilleen Ray Dickinsonille ja Jennie Pietrzykoskille. Dickinson kertoi hänen isänsä olleen väkivaltainen pedofiili, joka pahoinpiteli häntä ja hänen isosiskoaan. Dickinson muutti vanhempiensa kanssa Hollywoodiin, Floridaan vuonna 1957. 18-vuotiaana Dickinson muutti pois kotoaan New Yorkiin, jossa hän asui ystävänsä perheen luona. 1970-luvun lopulla Dickinson esiintyi Yhdysvaltojen ja Ranskan Voguessa. Kun Dickinsonin ura lähti nousuun, alkoi hän käyttää kokaiinia. 

Dickinson on ollut naimisissa Ron Levyn, Alan B. Gerstenin ja Simon Fieldsin kanssa. Viimeisimmän kanssa Dickinsonilla on poika, Nathan Fields. Dickinsonilla on myös tytär, Savannah Dickinson, aiemman poikaystävänsä Michael Birnbaumin kanssa. Savannahin isäksi epäiltiin Sylvester Stallonea, mutta isyystesti osoitti, ettei isä ollut Stallone vaan Birnbaum.

Dickinsonin rakastajia ovat olleet muun muassa Warren Beatty, Sir Mick Jagger, Jack Nicholson sekä Liam Neeson. Dickinson on kertonut, että on harrastanut seksiä yli 1000 miehen kanssa. Dickinson on myös yksi Bill Cosbyn uhreista. 

Dickinson esiintyi *[[Huippumalli haussa]]* -sarjan tuomarina sarjan kausilla 1–4. Dickinsonilla on myös oma mallitoimisto, Janice Dickinson Modeling Agency, josta on tehty myös tosi-TV-sarja. Sub esittää sarjaa nimellä *Janice Dickinsonin mallitoimisto*.

Dickinson on esiintynyt myös kerran *[[Suomen Huippumalli haussa]]* -ohjelmassa vierailevana tuomarina sen toisella tuotantokaudella. Ilta-Sanomien mukaan marraskuussa 2008 Dickinson oli juhlinut Helsingin yössä niin rajusti, että hänet vietiin sairaalaan hänen nautittuaan unilääkkeitä ja samppanjaa sekaisin sekä telottuaan itsensä portaisiin. Dickinsonilla todettiin rintasyöpä maaliskuussa 2016.

## Lähteet
Milja Aarnio

**Milja Mirjami Aarnio**, alun perin **Lehikoinen** (3. tammikuuta 1923 Polvijärvi – 3. tammikuuta 2011 Turku) oli turkulainen kuvanveistäjä, keramiikkataiteilija ja kuvaamataidonopettaja, jonka tunnetuin teos on pronssiveistos *Merenneito* (1965) Tampellan teollisuusalueella Tampereella.

Aarnio opiskeli Helsingissä Taideteollisessa keskuskoulussa vuosina 1946–1949 ja 1961–1963 Turun Taideyhdistyksen piirustuskoulussa. Aarnion teoksia esiteltiin ensi kertaa julkisesti Turussa vuonna 1958. Hänen varhaisimmat julkisesti esitellyt teokset olivat vesivärimaalauksia.

Aarnio tunnetaan saviveistoksistaan, joihin kohdistunut mielenkiinto oli hänen oman arvauksensa mukaan syttynyt jo lapsena. 

Milja Aarnio Merenneito 1965.jpg|*Merenneito*, Tampere, 1965.

## Lähteet
* 
* 
* 

### Viitteet

## Aiheesta muualla
*
Gustaf Arokallio

**Gustaf Arokallio**, aiemmin **Petterson** (10. kesäkuuta 1854 Sotkamo – 11. joulukuuta 1939 Eura) oli suomalainen kirkkoherra, rovasti ja valtiopäivämies, joka istui myös eduskunnassa useaan otteeseen vuosien 1907 ja 1919 välillä. Hän edusti alun perin Nuorsuomalaista Puoluetta ja sitten Kansallista Kokoomusta. Hän toimi Kurkijoen seurakunnassa kaikkiaan 51 vuotta.

## Elämä
Gustaf Arokallio syntyi Sotkamossa kesäkuussa 1854. Hänen vanhempansa olivat Nivalan kirkkoherra, rovasti Gustaf Reinhold Petterson (1822–1890) ja Wendla Lovisa Wegelius. Arokallio solmi vuonna 1889 avioliiton Sofia Elisabet Parviaisen kanssa. Arkkitehti Elsa Arokallio oli heidän tyttärensä.  Hän kirjoitti ylioppilaaksi 1872 Oulun ruotsalaisesta alkeisoppilaitoksesta ja suoritti teologisen erotutkinnon Helsingin yliopistossa 1878. Arokallio vihittiin papiksi 1879, ja 1899 hänestä tuli rovasti. Pastoraalitutkinnon hän oli suorittanut 1885. Arokallio oli Kurkijoen kappalaisena 1888–1897 ja kirkkoherrana vuodesta 1898 alkaen, ja hän toimi myös vt. lääninrovastina 1898–1903 ja 1926. Arokallio jatkoi työtään kirkkoherrana aina vuoteen 1939 saakka, jolloin hän kuoli Eurassa 85 vuoden iässä.

Arokallio oli kiinnostunut erityisesti kansanopetuksen ja maatalouden kehittämisestä. Hänen aloitteestaan perustettiin 1895 Kurkijoen osuusmeijeri ja lainoja köyhille viljelijöille myöntänyt Kurkijoen maanviljelysrahasto. Arokallio toimi myös lahjoitusmaatalonpoikien yhteismetsäkysymyksen parissa ja hän oli Elisenvaaran maanviljelyskoulun esimiehenä parikymmentä vuotta. Hän oli pappissäädyssä valtiopäiväedustaja 1894 ja 1904. Eduskuntaan Arokallio valittiin Viipurin läänin itäisestä vaalipiiristä. 

## Julkaisuja
Nimellä *Gustaf Petterson*:
* *Kirkon ja valtion keskinäinen suhde : uskontieteinen kirjoitus kirkkohistorian alalta*. Gummerus 1885
* *Mietteitä kiertokouluista ja ylhäisemmästä kansakoulusta*. Gummerus 1887
* *Kansanopetuksesta Sweitsissä*. Gummerus 1896
* *Opetusjärjestelmä Sweitsin kanttooneissa : tauluissa*. Tekijä, Helsinki 1902
Nimellä *Gust. Arokallio*:
* *Vaaleihin mennessä*. Tekijä, Helsinki 1917
* *Jätetäänkö Suomen eduskunnan oikeusasiamiehen kertomuksessa toiminnastaan vuonna 1925 s:lla 6-7 selostettu perustuslakivastainen päätös ja menettely oikaisematta?*. Tekijä, Helsinki 1928
* *Lahjoitusmaatalonpoikien yhteismetsäasia*. Helsinki 1928

## Lähteet

## Aiheesta muualla
*
Aluetiede

**Aluetiede** tutkii yhteiskunnan alueellisia rakenteita. Aluetiede on kiinnostunut muun muassa taloudellisten toimintojen alueellisesta järjestäytymisestä, liikennejärjestelmien muodostumisesta, maankäytöstä, aluekehittämisestä ja -suunnittelusta, poliittisesta maantieteestä ja ihmistoimintojen ja luonnon välisestä alueellisesta suhteesta.

Aluetieteessä tarkastellaan ihmisten suhdetta ympäristöönsä ja siinä tapahtuvia muutoksia. Näitä muutoksia tutkitaan alueiden tai aluejärjestelmien avulla. Keskeisiä teemoja tai näkökulmia ovat mm. maankäyttö ja ympäristön tilan seuranta, alue- ja yhdyskuntarakenteet, yhteiskunnan alueelliset kehityserot, alueiden erilaistumiseen vaikuttavat tekijät sekä alue- tai aluejärjestelmäsidonnaiset kehityksen ohjauskeinot. Tarkasteltavat aiheet ja niitä vastaavat alueet voivat vaihdella paikallisista yhden kunnan osista aina globaalille tasolle asti.

Aluetiede on tieteenalana hyvin laaja ja sen tutkimuskohteena voivat olla esimerkiksi niin yritykset, kaupungit, kunnat kuin alueelliset poliittiset ilmiötkin. Yleistäen kaikki yhteiskuntatieteiden tutkimuskohteet, joissa voidaan havaita alueellista vaihtelevuutta, kiinnostavat aluetieteilijöitä. 

Aluetieteen opetus ja tutkimus alkoivat Suomessa 1965 Tampereen yliopistossa sosiaali- ja talousekologian nimellä. Aluetiedettä voi nykyään opiskella Tampereen yliopiston johtamiskorkeakoulun lisäksi myös Helsingin yliopistossa Geotieteiden ja maantieteen laitoksella, jossa aluetieteen opiskelija erikoistuu opinnoissaan suunnittelumaantieteeseen, kaupunkimaantieteeseen, matkailumaantieteeseen tai kehitysmaantieteeseen, sekä Vaasan yliopiston filosofisessa tiedekunnassa.

Aluetiedettä opiskelleet voivat toimia monenlaisissa tehtävissä. Yleisiä ammattinimikkeitä ovat muun muassa projektisuunnittelija, kiinteistöasiamies, erityisasiantuntija ja tutkija. Työpaikat ovat usein korkeakouluissa, kunnissa tai yrityksissä.

## Aluetieteen klassikoita

*Johann Heinrich von Thünen (1783–1850) oli aluetieteen ja talousmaantieteen uranuurtajia. Oli kiinnostunut maataloustoimintojen alueellisesta sijoittumisesta.
*Walter Christaller (1893–1969) kehitti keskus- ja vaikutusalueteorian. 
*Alfred Weber (1868–1958) kehitti teollisuuden sijaintiteorian.
*August Lösch (1906–1945) kehitti Christallerin teorian pohjalta yleisen sijaintiteorian. 

## Katso myös
*Suunnittelumaantiede
*Maantiede
*Kulttuurimaantiede
*Talousmaantiede
*Kaavoitus

## Lähteet
Nigel Short

**Nigel David Short** (s. 1. kesäkuuta 1965 Leigh, Lancashire, Iso-Britannia) on useiden arvioiden mukaan 1900-luvun paras brittiläinen shakinpelaaja.

Short saavutti kuuluisuutta 10 vuoden ikäisenä voitettuaan Viktor Kortšnoin simultaanipelissä. Hänestä tuli 14-vuotiaana tuolloin kaikkien aikojen nuorin kansainvälinen mestari. Shortista tuli suurmestari 1984 vain 19 vuoden ikäisenä. Hän oli tuolloin nuorin tämän arvon kantaja.

Short saavutti oikeuden haastaa Garri Kasparov MM-otteluun voittamalla kandidaattiotteluissa Jon Speelmanin 5½–4½, Boris Gelfandin 5–3, Anatoli Karpovin 6–4 ja Jan Timmanin 7½–5½. Shortin ja Kasparovin riitauduttua FIDE:n kanssa ottelu käytiin heidän perustamansa kilpailevan PCA-shakkiliiton alaisuudessa Lontoossa 1993. Short hävisi pistein 12½–7½.

Nigel Short on kirjoittanut kolumneja ja kirja-arvioita seuraaviin brittilehtiin: *[[The Sunday Times]]*, *[[The Daily Telegraph]]*, *[[The Daily Mail]]*, *[[The Spectator]]*, *[[The Sunday Telegraph]]* ja *[[The Guardian]]*. Hän raportoi vuoden 2005 FIDE:n MM-turnauksesta Argentiinan San Luista internetin ChessBase-verkkosivustolle.

## Lähteet

## Aiheesta muualla

* 
*
Anjovis

**Anjovis** on kalasäilyke, joka on useimmiten sokerisuolattua ja maustettua kilohailia (*Sprattus sprattus*). Anjovista käytetään mm. voileivissä ja janssoninkiusauksen valmistamiseen. Samoilla mausteilla voidaan säilöä myös silakkaa, tuotetta kutsutaan janssonfileiksi.

Pohjoismaisen anjovissäilykkeen lisäksi termiä anjovis on käytetty myös viittaamaan sardelliin (*Engraulis encrasicolus*), joka on yleinen eurooppalainen sillikalalaji ja jota myös myydään yleisesti säilykkeenä (, , ).

## Lähteet

## Aiheesta muualla
*Pieni Tietosanakirja Runeberg-projektissa
Elis Andersson

**Elis Albin Andersson** (26. lokakuuta 1904 Eckerö – 31. joulukuuta 1983 Eckerö) oli ahvenanmaalainen poliitikko ja edusti RKP:tä Suomen eduskunnassa vuosina 1959–1966. 

Andersson syntyi Eckerössä, Ahvenanmaalla ja kävi viisi luokkaa oppikoulua. Hänen vanhempansa olivat maanviljelijä August Albin Andersson ja Alma Sirena Mattsson. Hänen aviopuolisonsa oli vuodesta 1933 Elin Zenaide Ulenius. 

Andersson toimi muun muassa linja-autonkuljettajana ja hoiti Ålandsbankenin sivukonttoria Eckerössä. Hän oli myös maanviljelijä ja Eckerön kunnanvaltuuston puheenjohtaja.

Anderssonin ura eduskunnassa alkoi 1959. Hän oli presidentin valitsijamiehenä 1962. Andersson kuoli Eckerössä uudenvuodenaattona 1983.

## Aiheesta muualla
*
Kulamaa

**Kulamaa** on yksi Rauman pienistä kylistä, ja se sijaitsee noin 10 km Rauman keskustasta Turkuun päin Pyhärannan ja Rauman rajalla. Kulamaalla asuu noin 200 ihmistä. Kulamaa kuului aluksi Rauman maalaiskuntaan, kunnes se 1993 liitettiin Rauman kaupunkiin.

## Aiheesta muualla
*seula.net Kulamaa
Christian Sandström

**Christian Sandström** (s. 29. lokakuuta 1972 Vaasa) on suomalainen näyttelijä, ohjaaja ja teatterijohtaja. 

Sandström on opiskellut Teatterikorkeakoulussa vuosina 1993–1996 valmistuen teatteritaiteen maisteriksi 2008. Teatterikorkeakoulun lisäksi Sandström suoritti myös televisiotuottajan opinnot Metropolia Ammattikorkeakoulussa ja valmistui medianomiksi keväällä 2010. 

Sandström on näytellyt elokuvissa ja televisiosarjoissa niin Suomessa kuin Ruotsissakin. Hänen esikoisroolinsa oli Ted Espingin osa suositussa ruotsalaisessa televisiosarjassa  *[[Hotelli Seger]]*. Tämän lisäksi hänet muistetaan muun muassa elokuvista *[[Sibelius (elokuva)|Sibelius]]*, *[[Etulinjan edessä]]*, *[[Kahlekuningas (elokuva)|Kahlekuningas]]*, *[[Saippuaprinssi]]* ja *[[Tali-Ihantala 1944]]*. Vuonna 2005 Sandström esitti pääosaa ruotsalaisessa independent-elokuvassa *Hemligheten*. Elokuvaa on Suomen ja Ruotsin lisäksi esitetty myös Kanadassa ja Yhdysvalloissa. Christian on myös näytellyt kansainvälisissä tuotannoissa. Ranskalaisessa elokuvassa *L'affaire Farewell* (2009) hän näyttelee samassa kohtauksessa Hollywood-näyttelijä Diane Krugerin kanssa. Sandströmin viimeisin päärooli oli vuoden 2010 kotimaisessa elokuvassa *[[Sanansaattaja (vuoden 2010 elokuva)|Sanansaattaja]]* ja samana vuonna Sandström esitti Herra Sopimatonta *[[Teräspallit]]*-viihdeohjelmassa. 

Syyskuusta 2022 Sandström on ollut Sipoon kunnan kulttuuri- ja vapaa-ajanpäällikkö. 

## Filmografia
* *Småstadsberättelser* (TV-sarja) (1993)
* *En klass för sig* (TV-sarja) (2000)
* *Joulupukin seikkailut* (piirretty) (2001)
* *Balto 2 – Pako yli suuren veden* (piirretty) (2001)
* *Kuulustelu* (lyhytelokuva) (2001)
* *Hotelli Seger* (TV-sarja) (2001)
* *[[Tie Eedeniin]]* (TV-sarja) (2002)
* *[[Kahlekuningas (elokuva)|Kahlekuningas]]* (2002)
* *Vaarallista kokea* (TV-sarja) (2003)
* *[[Sibelius (elokuva)|Sibelius]]* (2003)
* *[[Etulinjan edessä]]* (2004)
* *5.14* (lyhytelokuva) (2005)
* *Salaisuus* (Hemligheten) (2005)
* *[[Saippuaprinssi]]* (2006)
* *Die Frau vom Checkpoint Charlie* (TV-sarja) (2007)
* *Pelkkää lihaa* (TV-sarja) Nelonen (2007)
* *[[Tali-Ihantala 1944]]* (2007)
* *[[Sanansaattaja (vuoden 2010 elokuva)|Sanansaattaja]]* (päärooli) (2008)
* *Joku Kaltaiseni* (TV-sarja) MTV3 (2008)
* *[[Pirunpelto (televisiosarja)|Pirunpelto]]* (TV-sarja) Yle (2008)
* *Koodinimi: Farewell* (*L'affaire Farewell*) (2009)
* *[[Teräspallit]]* (TV-sarja) Sub (2010)
* *[[Risto (elokuva)|Risto]]* (2011)
* ** (2012)
*''Saattokeikka'' (2017)

## Teatteri
* *Sofian Aika* Mustion Kesäteatteri (2009)
* *High School musical* Helsingin Kaupunginteatteri (2008)
* *Spede ja Kumppanit* Komediateatteri Arena (2008)
* *Kahden maailman hotelli* Kotkan Kaupunginteatteri (2008)
* *Juurakon Hulda* Kotkan Kaupunginteatteri (2008)

## Lähteet

## Aiheesta muualla
* 
* 
* Christian Sandström Official Webpage
* Christian Sandströmin juontajakortti juontajat.fi-sivustolla
Vihreä puolue

**Vihreä puolue** voi tarkoittaa jotakin useista ympäristöpuolueista:

## Euroopassa
*Belgiassa: Vihreät (*Groen*)
*Bulgariassa: Vihreä puolue (*Zelena Partija*)
*Englannissa ja Walesissa: Englannin ja Walesin vihreä puolue (*Green Party of England and Wales*)
*Euroopan unionissa: Euroopan vihreä puolue
*Irlannissa: Vihreä puolue
*Itävallassa: Vihreät (*Die Grünen*)
*Kosovossa: Kosovon vihreä puolue (*Partia e të Gjelbërve të Kosovës*)
*Kreikassa: mm. Ekologiset pasifistiset vihreät (*Oikológoi Eirinistés Prásinoi*), Ekologiset vihreät (*Oikológoi Prásinoi*), Vihreä liike (*Prásino Kínima*) ja Vihreät – Solidaarisuus (*Prásinoi – Allilengýi*)
*Latviassa: Latvian vihreä puolue (*Latvijas Zaļā partija*)
*Luxemburgissa: Vihreät (*Déi Gréng*)
*Ranskassa: Europe Écologie – Les Verts
*Romaniassa: Vihreä puolue (*Partidul Verde*)
*Ruotsissa: Ympäristöpuolue Vihreät, Ruotsin vihreät
*Saksassa: Liittouma 90/Vihreät
*Skotlannissa: Skotlannin vihreä puolue (*Scottish Green Party*)
*Suomessa: Vihreä liitto
*Suomessa: Ekologinen puolue vihreät (vuosina 1998–2003 Kirjava ”Puolue” – Elonkehän Puolesta), vuosina 1992–2003 toiminut suomalainen puolue
*Sveitsissä: Sveitsin vihreä puolue (*Grüne Partei der Schweiz*)
*Tšekissä: Vihreä puolue (*Strana zelených*)
*Virossa: Viron vihreät (*Erakond Eestimaa Rohelised*)
*Venäjällä: Vihreät (Российская экологическая партия «Зелёные»)

## Euroopan ulkopuolella
*Australiassa: Australian vihreät
*Dominikaanisessa tasavallassa: Partido Verde de la Unidad Democrática
*Kanadassa: Kanadan vihreä puolue (*Green Party of Canada*)
*Kolumbiassa: Partido Verde Oxigeno
*Uudessa-Seelannissa: Green Party of Aotearoa New Zealand
*Yhdysvalloissa: Yhdysvaltain vihreä puolue (*Green Party of the United States*)

## Muuta
*Vihreät oli myös sirkuspuolue keisariajan Roomassa.